Everton Football Club

L'Everton Football Club és un club de futbol d'Anglaterra, de la ciutat de Liverpool, a Merseyside. Juga a la Premier League. Història L'Everton va ser fundat l'any 1878 amb el nom de St. Domingo F.C. Com va passar amb molts clubs anglesos l'Everton va començar com un equip d'església, concretament de l'església metodista de St. Domingo. El primer partit el jugà a Stanley Park, amb uns pals fets casolans. Un any després canvià el seu nom per l'actual d'Everton FC, i va rebre el sobrenom de Black Watch a causa de les seves samarretes negres amb faixa blanca. L'actual samarreta de color blau reial fou adoptada el 1901. Fou membre fundador de la Football League el 1888. El club jugà a Anfield Road, fins que el 1892 es traslladà a Goodison Park. Una de les seves millors èpoques les visqué el club a la dècada dels 30 amb figures com Dixie Dean, Tommy Lawton o Joe Mercer. Ja a la dècada dels 60 destacaren Alan Ball o Howard Kendall. És un dels clubs anglesos que més títols ha guanyat després d'haver guanyat la Lliga Anglesa (Football League; FA Premier League des del 1992) en 9 ocasions, la FA Cup 5 vegades i una Recopa d'Europa. El 1995 va guanyar el seu títol més recent, guanyant al Manchester United FC per 1-0 en la final de la FA Cup. L'Everton és l'equip que més temporades ha jugat en la màxima categoria anglesa. El club juga el derbi de la ciutat de Liverpool amb el Liverpool FC, amb qui ha mantingut sempre una gran rivalitat històrica des del 1894, quan el propietari de l'antic camp del club va fundar el gran rival. Aquest derbi també és anomenat "el clàssic amistós", ja que no és estrany trobar aficionats dels dos equips dins d'una mateixa família. El club blau, més antic que el vermell, gaudeix d'una gran base de fans i regularment atrau grans multituds amb una mitjana de més de 36.000 persones (el 90% de la capacitat de l'estadi) en els seus partits de local. Colors Inicialment l'Everton vestí samarretes negres amb faixa blanca el que li valgué el sobrenom de Black Watch. El 1901 adoptà l'uniforme actual, samarreta de color blau reial i pantalons blancs. Palmarès 1 Recopa d'Europa de futbol: 1984-85 9 Lliga anglesa: 1890-91, 1914-15, 1927-28, 1931-32, 1938-39, 1962-63, 1969-70, 1984-85, 1986-87 5 Copa anglesa: 1905-06, 1932-33, 1965-66, 1983-84, 1994-95 1 Lliga anglesa de Segona Divisió: 1930-31 9 Community Shield: 1928, 1932, 1963, 1970, 1984, 1985, 1986, 1987, 1995 Plantilla 2025-26 A 2 febrer 2026 Jugadors històrics destacats Onze ideal A l'inici de la temporada 2003-04, amb motiu del seu 125è aniversari, els aficionats van votar l'onze ideal del club. Aquest fou: Neville Southall (1981–97) Gary Stevens (1982–89) Brian Labone (1958–71) Kevin Ratcliffe (1980–91) Ray Wilson (1964–69) Trevor Steven (1983–90) Alan Ball (1966–71) Peter Reid (1982–89) Kevin Sheedy (1982–92) Dixie Dean (1925–37) Graeme Sharp (1980–91) Membres de l'English Hall of Fame Jugadors de l'Everton inclosos a l'English Football Hall of Fame: Football League 100 Legends Jugadors de l'Everton escollits a la Football League 100 Legends per la Lliga Anglesa de Futbol el 1998: Entrenadors Referències Enllaços externs Web oficial del club NSNO ToffeeBlue